PTG จับมือ “รฟม.” มอบสิทธิพิเศษ MAX Card แลกคะแนนรับส่วนลด MRT
PTG จับมือ “รฟม.” มอบสิทธิพิเศษ MAX Card แลกคะแนนรับส่วนลด MRT
10 พ.ย. 2563

นายพร้อมศักดิ์ จรัญญากรณ์ ผู้อำนวยการฝ่ายการตลาดและลูกค้าสัมพันธ์ บริษัท พีทีจี เอ็นเนอยี จำกัด (มหาชน) หรือ PTG พร้อมด้วย นายสมประสงค์ สัตยมัลลี ผู้อำนวยการสำนักธุรกิจบัตรโดยสาร และนายวัชรพล คงสวัสดิ์ ผู้อำนวยการฝ่ายพัฒนาธุรกิจ การรถไฟฟ้าขนส่งมวลชนแห่งประเทศไทย (รฟม.) ร่วมเปิดตัวสิทธิประโยชน์ให้กับสมาชิก PT Max Card โดยสมาชิก PT Max Card สามารถใช้คะแนน 100 คะแนนเพื่อแลกรับส่วนลด 30 บาท เมื่อเติมเงินหรือออกบัตรโดยสารที่รถไฟฟ้า MRT สายสีม่วง 300 บาทขึ้นไปต่อใบเสร็จ
นายพร้อมศักดิ์ กล่าวว่า เราเข้าใจดีว่ารถไฟฟ้าคือส่วนสำคัญที่ช่วยยกระดับชีวิตและการเดินทางของคนเมืองทุกคน ซึ่งแบรนด์ PT ในฐานะผู้นำธุรกิจพลังงานครบวงจรที่มีความมุ่งมั่นที่จะก้าวขึ้นเป็นที่ 1 ในใจคนไทยทุกคน มีความตั้งใจที่จะมุ่งสร้างประสบการณ์และบริการดี ๆ มอบแก่ลูกค้าทุกท่านอย่างต่อเนื่อง อีกทั้งยังต้องการที่จะอยู่เคียงข้างคนไทยทุกคนในทุกการเดินทางแม้ในวันที่สมาชิกของเราเลือกที่จะไม่ใช้รถ เพื่อให้มั่นใจว่าเราสามารถตอบสนองความต้องการในทุกไลฟ์สไตล์ของลูกค้าได้จริง ๆ
ในครั้งนี้ พีทีขอมอบสิทธิพิเศษให้กับสมาชิกบัตร PT Max Card ที่ใช้บริการรถไฟฟ้าขนส่งมวลชนในการเดินทาง โดยสามารถใช้คะแนนในบัตร 100 คะแนนเพื่อแลกรับส่วนลด 30 บาท เมื่อเติมเงินหรือออกบัตรโดยสารที่รถไฟฟ้า MRT สายสีม่วง 300 บาทขึ้นไปต่อใบเสร็จ (400 บาทขึ้นไปต่อใบเสร็จเมื่อชำระด้วยบัตรเดบิต/เครดิต) โดยมีเงื่อนไขในการรับสิทธิดังนี้
– สมาชิก PT Max Card ใช้ 100 คะแนน แลกรับส่วนลด 30 บาท เมื่อเติมเงินหรือออกบัตรโดยสารที่รถไฟฟ้า MRT สายสีม่วง 300 บาทขึ้นไปต่อใบเสร็จ (400 บาทขึ้นไปต่อใบเสร็จเมื่อชำระด้วยบัตรเดบิต/เครดิต) โดย ส่วนลดเงินสด 30 บาทนี้ สำหรับใช้เติมเงินหรือออกบัตรโดยสารที่รถไฟฟ้า MRT สายสีม่วงทั้ง 16 สถานีเท่านั้น
– กดรับสิทธิต่อหน้าเจ้าหน้าที่ประจำสถานี และขอสงวนสิทธิ์สำหรับการถ่ายภาพหน้าจอโทรศัพท์ทุกประเภท
– รับสิทธิโดยแสดงรหัสแก่เจ้าหน้าที่ประจำสถานีเมื่อเติมเงินหรือออกบัตรโดยสาร MRT ทุกประเภท
– สิทธิพิเศษนี้สามารถใช้ได้ตั้งแต่วันที่ 1 พ.ย. 63 – 31 ต.ค. 64
– สิทธิพิเศษนี้ไม่สามารถใช้ร่วมกับส่วนลดหรือโปรโมชั่นอื่นได้
– ขอสงวนสิทธิในการแลก 2 สิทธิ / 1 หมายเลขสมาชิก / เดือน
– จำนวนจำกัด 15,000 สิทธิ ตลอดระยะเวลากิจกรรม
– ในกรณีที่มีการกดรหัสแล้วไม่นำมาใช้สิทธิไม่ว่ากรณีใดก็ตาม ทางบริษัทฯ ขอสงวนสิทธิในการไม่ชดเชยให้ในทุกกรณี
โดยกิจกรรมนี้จะเริ่มตั้งแต่วันที่ 1 พ.ย. 63 ถึง 31 ต.ค. 64 ท่านที่สนใจสามารถกดรับสิทธิได้โดยผ่านแอพ PT Max Rewards หมวดไลฟ์สไตล์แอนด์เอนเทอเทนเมนต์ หรือกด USSD *793*390*เลขบัตรประชาชน 4 ตัวท้าย# โทรออก สามารถรับสิทธิได้ที่จุดออกบัตรโดยสารทั้ง 16 สถานี ได้แก่ คลองบางไผ่, ตลาดบางใหญ่, สามแยกบางใหญ่, บางพลู, บางรักใหญ่, บางรักน้อยท่าอิฐ, ไทรม้า, สะพานพระนั่งเกล้า, แยกนนทบุรี1, บางกระสอ, ศูนย์ราชการนนทบุรี, กระทรวงสาธารณสุข, แยกติวานนท์, วงศ์สว่าง, บางซ่อน, เตาปูน